Élelmiszer biztonsági lánc

Az eVIR alkalmas az élelmiszer biztonsági lánc nyilvántartáshoz a termékekhez tartozó LOT (sarzs) valamint minőségmegőrzési idő (szavatosság) adatok tárolására, használatára.

Azoknál a termékeknél, amelyeknek a követéséről gondoskoni kell, a termék cikktörzs adatlapján be kell kapcsolni a „LOT” kezelését. Amennyiben a termék rendelkezik szavatossági idővel, akkor igyanit a szavatossági idő kezelését is engedélyezni kell.

A termék raktári bevételezésekor ezeknél a termékeknél kötelező megadni a LOT számot és a szavatossági időt. Ha egy bevételezés alkalmával többféle LOT számmal rendelező terméket, vagy többféle szavatossági idővel rendelkező terméket kell bevételezni, akkor ezeket LOT számonként és szavatossági időnként külön tételként kell szerepeltetni.

Nem csak bevételezéssel, hanem gyártással is létrejöhetnek ilyen termékek. Gyártás alkalmával ha a felhasznált alapanyagok között van LOT számmal vagy szavatossági idővel rendelkező termék, akkor felhasználáskor ezek közül választani kell. A létrejövő termékek esetében meg kell adni a LOT számot és a szavatossági időt.

Amikor a raktárkészleten levő LOT számmal vagy szavatossági idővel rendelkező termék mozgatásra kerül, vagy szállítólevél illetve számla készül, akkor választani kell a bizonylatra kerülő termékek nyilvántartásban szerelő LOT számai és szavatossági idejei közül.

Bármilyen kimenő bizonylat készítésekor kizárólag a nyilvántartásban szereplő mennyiségek erejéig lehet egy LOT számot felhasználni, nem lehet a készletet meghaladó mennyiséget megadni.

A leltár készítés alkalmával is szükséges a LOT számok pontos kezelése. Leltár esetén LOT-os termékeknél javasolt a tükör leltár használata a hibák minimalizálásának érdekében. A leltárfelvételi ívek alapján a raktár korrekció elvégzése is használja ezeket az adatokat.

A különböző bizonylatok esetében bizonylatonként külön-külön megadható a bizonylat beállításokban, hogy melyik bizonylatokon kell a rendszernek feltűntetnie a LOT számokat és a szavatossági időt. Ez a beállítás csak a bizonylat képre vonatkozik, azaz ha nincs rajta a bizonylaton a LOT szám, a rendszer akkor is eltárolja az információt és visszakereshetővé teszi.

Egy adott LOT szám keresése többféle helyen történhet:

a még készleten levő termékek esetében a Raktár→Raktár lista (részletes) biztosít lehetőséget a LOT alapján történő keresésre

a már értékesített termékek esetében a Számlázás→Listák→ Számla tételenkénti lista tartalmazza a LOT számokat is, vagy szállítólevél esetén ugyanez a Szállítólevél→Listák→Szállítólevél tételenként menüben található

Beszállítói oldalról a Raktár→Eseménylista tételes listában szerepel minden információ ami a raktárat érintette

Gyártásban szereplő termékeknél a Gyártás→Gyártás lista részletes listában mind a felhasznált, mind a létrejött termékek LOT számai szerepelnek.

A bizonylatokon az adatok „Szavatosság(Menny.): [YYYY.MM.DD(XXX)]” illetve „LOT(Menny.): [YYYYYYYYYYY(XXX)]” formában szerepelnek, ahol a zárójelben levő szám (XXX) jelenti, hogy az előtte szereplőből milyen mennyiséget tartalmaz a tétel. Ha egy bizonylat tételen belül többféle LOT vagy szavatosság szerepel, akkor ezek az adatok ismétlődnek a kölönböző LOT-okkal egészen addig, ameddig a LOT-ok mennyisége nem egyezik meg a tétel mennyiségével.

Ha egy terméknél a LOT kezelés vagy a szavatossági idő kezelés később kerül engedélyezésre, akkor a már készleten levő termékeknél ezt az információt utólag pótolni kell, ezek hiányában a rendszer nem fogja engedni értékesíteni. A Raktár→Korrekciók→Termék módosítás menüpontban van lehetőség a „Termék hiányos LOT számmal” vagy „Termék hiányos szavatossággal” gombok használatára.